חתולים הן חיות מהירות וחכמות ומאד קשה ללכוד אותן. לחתולים יש גם כלי נשק אכזריים ויעילים: שיניים חדות וטפרים (ציפורניים) חדות, והם מהירים מאד להשתמש בהם. על כן לכידת חתול לשם העברתו לווטרינר היא מטלה קשה המחייבת כלים מתאימים ומיומנות. לכידת חתול מתבצעת בעזרת מלכודת מיוחדת. הלוכדת מכניסה לתוך המלכודת מעט אוכל עם ריח חריף שאהוב עליו, בדרך כלל טונה, כדי למשוך את החתול להיכנס לתוכה. כאשר הוא נכנס מספיק עמוק הוא דורך על מתקן הסוגר את דלת המלכודת והחתול בפנים. אולם חתולים הם חיות חכמות מאד וזהירות. כדי לשכנע אותם להיכנס למלכודת יש לזכות באמונם. כאן נכנסת מיומנותה של הלוכדת. על יד מתן מעט מזון מחוץ למלכודת, קולות והתנהגות גוף מרגיעים וסבלנות אין קץ, הלוכדת מורידה את רמת החרדה אצל החתול עד שהוא נכנס למלכודת. באופן טבעי החתול הלכוד נכנס למצב של לחץ עצום, מתחיל לנסות לברוח מהמלכודת ואף משמיע קולות מצוקה המוכרים לכל חובב חתולים. כדי להרגיע את החתול מכסים את המלכודת ביריעת בד. לרוב החתול נרגע בלית ברירה ומשתתק. לאחר מכן מעבירים בזהירות את החתול מהמלכודת למנשא (כלוב נשיאה) על ידי קרוב פתחי שני המתקנים אחד לשני ומתן אוכל במנשא. החתול במנשא מוכן להעברה לווטרינר לשם ביצוע הפעולה הנדרשת. משרד החקלאות ופיתוח הכפר הוציא הנחיות ברורות ללכידת חתולים באופן הומאני. מתנדבי אגודת חובבי החתולים בישראל פועלים בדיוק לפי הנחיות המשרד בעת לכידה.